
LIETUVOS RESPUBLIKOS APLINKOS MINISTRAS


ĮSAKYMAS
DĖL DARBUOTOJŲ, DIRBANČIŲ SU FLUORINTOMIS ŠILTNAMIO EFEKTĄ SUKELIANČIOMIS DUJOMIS IR OZONO SLUOKSNĮ ARDANČIOMIS MEDŽIAGOMIS BEI JŲ TURINČIA ĮRANGA, ATESTAVIMO, SERTIFIKAVIMO IR KVALIFIKACIJOS TOBULINIMO PROGRAMŲ VYKDYMO TVARKOS APRAŠO IR PROGRAMŲ PATVIRTINIMO

2023 m.            d. Nr. D1-
Vilnius


Įgyvendindamas 2014 m. balandžio 16 d. Europos Parlamento ir Tarybos reglamento (ES) Nr. 517/2014 dėl fluorintų šiltnamio efektą sukeliančių dujų, kuriuo panaikinamas Reglamentas (EB) Nr. 842/2006, II skyriaus 10 straipsnio nuostatas ir Europos Komisijos teisės aktų – 2008 m. balandžio 2 d. Europos Komisijos reglamento (EB) Nr. 304/2008, kuriuo pagal Europos Parlamento ir Tarybos reglamentą (EB) Nr. 842/2006 nustatomi būtiniausi įmonių sertifikavimo ir darbuotojų atestavimo, susijusio su stacionariomis priešgaisrinėmis sistemomis ir gesintuvais, kuriuose yra tam tikrų fluorintų šiltnamio efektą sukeliančių dujų, reikalavimai ir pažymėjimų abipusio pripažinimo sąlygos, 2008 m. balandžio 2 d. Europos Komisijos reglamento (EB) Nr. 307/2008, nustatančio darbuotojų mokymo programų, susijusių su tam tikrų motorinių transporto priemonių oro kondicionavimo sistemomis, kuriose yra tam tikrų fluorintų šiltnamio efektą sukeliančių dujų, būtiniausius reikalavimus ir gautų pažymėjimų abipusio pripažinimo sąlygas pagal Europos Parlamento ir Tarybos reglamentą (EB) Nr. 842/2006, 2015 m. lapkričio 17 d. Europos Komisijos įgyvendinimo reglamento (ES) 2015/2066, kuriuo pagal Europos Parlamento ir Tarybos reglamentą (ES) Nr. 517/2014 nustatomi fizinių asmenų, užsiimančių aukštos įtampos skirstomųjų įrenginių, kuriuose yra fluorintų šiltnamio efektą sukeliančių dujų, montavimu, aptarnavimu, technine priežiūra, remontu ar eksploatacijos nutraukimu arba fluorintų šiltnamio efektą sukeliančių dujų surinkimu iš stacionarių aukštos įtampos skirstomųjų įrenginių, būtiniausi sertifikavimo reikalavimai ir abipusio pripažinimo sąlygos, 2015 m. lapkričio 17 d. Europos Komisijos įgyvendinimo reglamento (ES) 2015/2067, kuriuo pagal Europos Parlamento ir Tarybos reglamentą (ES) Nr. 517/2014 nustatomi fizinių asmenų sertifikavimo, susijusio su stacionaria šaldymo, oro kondicionavimo, šilumos siurblių įranga ir izoterminių sunkvežimių ir priekabų šaldymo įrenginiais, kuriuose yra fluorintų šiltnamio efektą sukeliančių dujų, ir įmonių sertifikavimo, susijusio su stacionaria šaldymo, oro kondicionavimo ir šilumos siurblių įranga, kurioje yra fluorintų šiltnamio efektą sukeliančių dujų, būtiniausi reikalavimai ir abipusio pripažinimo sąlygos ir 2009 m. rugsėjo 16 d. Europos Parlamento ir Tarybos reglamento (EB) Nr. 1005/2009 dėl ozono sluoksnį ardančių medžiagų su paskutiniais pakeitimais, padarytais 2017 m. kovo 29 d. Komisijos reglamentu (ES) 2017/605, 22 straipsnio 5 dalies ir 23 straipsnio 4 dalies – nuostatas:
. T v i r t i n u  p r i d e d a m u s:
.	Darbuotojų, dirbančių su fluorintomis šiltnamio efektą sukeliančiomis dujomis ir ozono sluoksnį ardančiomis medžiagomis bei jų turinčia įranga, atestavimo, sertifikavimo ir kvalifikacijos tobulinimo programų vykdymo tvarkos aprašą;
.	Darbuotojų, dirbančių su stacionaria šaldymo, oro kondicionavimo, šilumos siurblių įranga, kurioje yra ozono sluoksnį ardančių medžiagų ar fluorintų šiltnamio efektą sukeliančių dujų, ir izoterminių sunkvežimių, šaldymo priekabų įrenginių, kuriuose yra fluorintų šiltnamio efektą sukeliančių dujų, atestavimo ir kvalifikacijos tobulinimo programą;
.	Darbuotojų, dirbančių su stacionariomis priešgaisrinėmis sistemomis ir gesintuvais, kuriuose yra fluorintų šiltnamio efektą sukeliančių dujų ar ozono sluoksnį ardančių medžiagų, sertifikavimo ir kvalifikacijos tobulinimo programą;
.	Darbuotojų, dirbančių su motorinių transporto priemonių oro kondicionavimo sistemomis, kuriose yra fluorintų šiltnamio efektą sukeliančių dujų, atestavimo ir kvalifikacijos tobulinimo programą;
.	Darbuotojų, dirbančių su elektros skirstomaisiais įrenginiais, kuriuose yra fluorintų šiltnamio efektą sukeliančių dujų, sertifikavimo ir kvalifikacijos tobulinimo programą. 
. P a v e d u Aplinkos apsaugos agentūrai:
. vykdyti koordinuojančios institucijos funkcijas – įmonių, organizacijų ir įstaigų, norinčių gauti leidimą vykdyti darbuotojų, dirbančių su fluoruotomis šiltnamio efektą sukeliančiomis dujomis ir ozono sluoksnį ardančiomis medžiagomis bei jų turinčia įranga atestavimo, sertifikavimo ir kvalifikacijos tobulinimo programas ar tęsti veiklą (toliau – leidimas vykdyti veiklą), prašymų nagrinėjimą, leidimų išdavimą, jo galiojimo sustabdymą, galiojimo sustabdymo nutraukimą, galiojimo panaikinimą, mokymų teikėjų vykdomų darbuotojų mokymo, atestavimo, sertifikavimo ir kvalifikacijos tobulinimo programų priežiūrą, pažymėjimų duomenų bazės tvarkymą, pažymėjimų blankų išdavimą mokymų teikėjams;
. iki 2024 m. spalio 31 d. parengti, suderinti su Aplinkos ministerija ir patvirtinti mokymų teikėjų, vykdančių darbuotojų, dirbančių su fluorintomis šiltnamio efektą sukeliančiomis dujomis ir ozono sluoksnį ardančiomis medžiagomis, atestavimo, sertifikavimo ir kvalifikacijos tobulinimo programų, egzaminavimo ir pažymėjimų išdavimo tikrinimo metodiką;
. iki 2024 m. spalio 31 d. sukurti pažymėjimų duomenų bazę iš Nacionalinės švietimo agentūros duomenų apie išduotus darbuotojų, dirbančių su fluorintomis šiltnamio efektą sukeliančiomis dujomis ir ozono sluoksnį ardančiomis medžiagomis bei jų turinčia įranga, pažymėjimus;
. iki 2024 m. spalio 31 d. turėti su Valstybine dokumentų technologinės apsaugos tarnyba prie Finansų ministerijos suderintą darbuotojų, dirbančių su fluorintomis šiltnamio efektą sukeliančiomis dujomis ir ozono sluoksnį ardančiomis medžiagomis bei jų turinčia įranga, pažymėjimo blanko formą.
. N u s t a t a u, kad:
. darbuotojus, dirbančius su fluorintomis šiltnamio efektą sukeliančiomis dujomis ir ozono sluoksnį ardančiomis medžiagomis bei jų turinčia įranga, moko, egzaminuoja, išduoda jiems pažymėjimus, tvarko fizinių asmenų, įgijusių pažymėjimus, duomenis tie mokymų teikėjai, kurie su Aplinkos apsaugos agentūra suderino ir patvirtino darbuotojų atestavimo, sertifikavimo ir kvalifikacijos tobulinimo programų, egzaminavimo planus ir vertinimo metodikas;
. praėjus dvejiems metams po šio įsakymo įsigaliojimo dienos, darbuotojų, dirbančių su fluorintomis šiltnamio efektą sukeliančiomis dujomis ir ozono sluoksnį ardančiomis medžiagomis bei jų turinčia įranga, pažymėjimai, išduoti iki 2019 m. sausio 1 d., laikomi negaliojančiais; 
. fiziniai asmenys, kuriems buvo išduoti darbuotojų, dirbančių su fluorintomis šiltnamio efektą sukeliančiomis dujomis ir ozono sluoksnį ardančiomis medžiagomis bei jų turinčia įranga, pažymėjimai, kas septynerius metus nuo pažymėjimo išdavimo datos privalo atnaujinti žinias pagal kvalifikacijos tobulinimo programą. Kitu atveju pažymėjimas bus laikomas negaliojančiu; 
. įmonės, įstaigos ar organizacijos, iki šio įsakymo įsigaliojimo dienos įgijusios Lietuvos Respublikos švietimo, mokslo ir sporto ministerijos išduotą licenciją vykdyti darbuotojų, dirbančių su fluorintomis šiltnamio efektą sukeliančiomis dujomis ir ozono sluoksnį ardančiomis medžiagomis bei jų turinčia įranga, formalųjį profesinį mokymą, dvejus metus nuo šio įsakymo įsigaliojimo dienos laikomos mokymų teikėjais pagal šiuo įsakymu patvirtintą Darbuotojų, dirbančių su fluorintomis šiltnamio efektą sukeliančiomis dujomis ir ozono sluoksnį ardančiomis medžiagomis bei jų turinčia įranga, atestavimo, sertifikavimo ir kvalifikacijos tobulinimo programų vykdymo tvarkos aprašą;
. įmonės, įstaigos ar organizacijos, teikiančios mokymo paslaugas pagal darbuotojų, dirbančių su fluorintomis šiltnamio efektą sukeliančiomis dujomis ir ozono sluoksnį ardančiomis medžiagomis bei jų turinčia įranga, formaliojo profesinio švietimo programas, nuo 2024 m. lapkričio 1 d. vykdo atestavimą, sertifikavimą ir kvalifikacijos tobulinimą pagal šiuo įsakymu patvirtintas programas, prieš tai suderinusios programų turinį, egzaminavimo planus ir vertinimo metodikas su Aplinkos apsaugos agentūra. Kitu atveju mokymų teikėjai negali išduoti pažymėjimų ir neteks mokymų teikėjo leidimo vykdyti veiklą.
. P r i p a ž į s t u 2024 m. lapkričio 1 d. netekusiais galios:
. Lietuvos Respublikos aplinkos ministro 2012 m. vasario 22 d. įsakymą Nr. D1-163 „Dėl Kvalifikacinių reikalavimų darbuotojams, atliekantiems techninę priežiūrą ir remontą, tikrinantiems ir išmontuojantiems ozono sluoksnį ardančių medžiagų turinčią šaldymo, oro kondicionavimo arba šilumos siurblių įrangą, aprašo patvirtinimo“; 
. Lietuvos Respublikos aplinkos ministro 2012 m. rugpjūčio 20 d. įsakymą Nr. D1‑672 „Dėl Darbuotojų, vykdančių su stacionariomis priešgaisrinėmis sistemomis ir gesintuvais, kuriuose yra fluorintų šiltnamio efektą sukeliančių dujų ar ozono sluoksnį ardančių medžiagų, susijusią veiklą, mokymo programos patvirtinimo“ su visais pakeitimais ir papildymais; 
. Lietuvos Respublikos aplinkos ministro 2015 m. gegužės 8 d. įsakymą Nr. D1-393 „Dėl Darbuotojų, atliekančių darbus, susijusius su fluorintų šiltnamio efektą sukeliančių dujų tvarkymu, mokymo ir atestavimo reikalavimų“; 
. Lietuvos Respublikos aplinkos ministro 2016 m. spalio 10 d. įsakymą Nr. D1-668 „Dėl Darbuotojų, surenkančių fluorintas šiltnamio efektą sukeliančias dujas iš aukštos įtampos skirstomųjų įrenginių, mokymo programos patvirtinimo“; 
. Lietuvos Respublikos aplinkos ministro 2016 m. spalio 10 d. įsakymą Nr. D1-671 „Dėl Darbuotojų, dirbančių su ozono sluoksnį ardančių medžiagų ir fluorintų šiltnamio efektą sukeliančių dujų turinčia šaldymo, oro kondicionavimo, šilumos siurblių įranga ir izoterminių sunkvežimių ir priekabų šaldymo įrenginiais, mokymo programos patvirtinimo“. 

. Darbuotojų, dirbančių su fluorintomis šiltnamio efektą sukeliančiomis dujomis ir ozono sluoksnį ardančiomis medžiagomis bei jų turinčia įranga, atestavimo, sertifikavimo ir kvalifikacijos tobulinimo programų vykdymo tvarkos aprašas (toliau – Tvarkos aprašas) nustato:
. veiklos, kurias vykdantys darbuotojai privalo turėti pažymėjimus, rūšis;
. prašymų vykdyti ir derinti su Aplinkos apsaugos agentūra (toliau – AAA) darbuotojų, dirbančių su fluorintomis šiltnamio efektą sukeliančiomis dujomis (toliau – F-dujos) ir ozono sluoksnį ardančiomis medžiagomis (toliau – OAM) bei jų turinčia įranga, atestavimo, sertifikavimo ir kvalifikacijos tobulinimo programas (toliau – prašymas), teikimo, nagrinėjimo ir sprendimų priėmimo tvarką;
. Aplinkos apsaugos agentūros funkcijas;
. funkcijas ir reikalavimus įmonėms, įstaigoms ar organizacijoms, ketinančioms vykdyti ar vykdančioms darbuotojų, dirbančių su F-dujomis ir OAM bei jų turinčia įranga, atestavimo, sertifikavimo ir kvalifikacijos tobulinimo programas;
. darbuotojų atestavimo, sertifikavimo ir kvalifikacijos tobulinimo programų vykdymo ir egzaminavimo tvarką, kvalifikacijos reikalavimus dėstytojams; 
. darbuotojo, dirbančio su F-dujomis ir OAM bei jų turinčia įranga, pažymėjimo (toliau – pažymėjimas) formą ir kokią informaciją privaloma nurodyti pažymėjime; 
. informacijos teikimo į pažymėjimų duomenų bazę reikalavimus, pažymėjimų išdavimo, sunaikinimo tvarką;
. mokymų teikėjų – įmonių, organizacijų ar įstaigų, vykdančių darbuotojų, dirbančių su F-dujomis ir OAM bei jų turinčia įranga, atestavimo, sertifikavimo ir kvalifikacijos tobulinimo programas ir egzaminavimo planus, vertinimo metodikas, suderintus su Aplinkos apsaugos agentūra, bei fizinių asmenų (toliau – asmenų) egzaminavimą, pažymėjimų išdavimą (toliau – mokymų teikėjai), veiklos priežiūros reikalavimus.
. Tvarkos aprašas taikomas:
. įmonėms, įstaigoms, organizacijoms, norinčioms įgyti mokymų teikėjo leidimą vykdyti darbuotojų, dirbančių su fluoruotomis šiltnamio efektą sukeliančiomis dujomis ir ozono sluoksnį ardančiomis medžiagomis bei jų turinčia įranga atestavimo, sertifikavimo ir kvalifikacijos tobulinimo programas ar tęsti veiklą (toliau – leidimas vykdyti veiklą), bent dvi iš toliau nurodytų programų:
. Darbuotojų, dirbančių su stacionaria šaldymo, oro kondicionavimo, šilumos siurblių įranga, kurioje yra ozono sluoksnį ardančių medžiagų ar fluorintų šiltnamio efektą sukeliančių dujų ir izoterminių sunkvežimių, šaldymo priekabų įrenginių, kuriuose yra fluorintų šiltnamio efektą sukeliančių dujų, sertifikavimo ir kvalifikacijos tobulinimo programą;
. Darbuotojų, dirbančių su stacionariomis priešgaisrinėmis sistemomis ir gesintuvais, kuriuose yra fluorintų šiltnamio efektą sukeliančių dujų ar ozono sluoksnį ardančių medžiagų, sertifikavimo ir kvalifikacijos tobulinimo programą;
. Darbuotojų, dirbančių su motorinių transporto priemonių oro kondicionavimo sistemomis, kuriose yra fluorintų šiltnamio efektą sukeliančių dujų, atestavimo ir kvalifikacijos tobulinimo programą;
. Darbuotojų, dirbančių su elektros skirstomaisiais įrenginiais, kuriuose yra fluorintų šiltnamio efektą sukeliančių dujų, sertifikavimo ir kvalifikacijos tobulinimo programą;
. AAA, vykdančiai koordinuojančios institucijos funkcijas ir išduodančiai mokymų teikėjams leidimus tęsti veiklą arba įmonėms, organizacijoms ar įstaigoms vykdyti darbuotojų, dirbančių su F‑dujomis ir OAM bei jų turinčia įranga, atestavimo, sertifikavimo ir kvalifikacijos tobulinimo programas (toliau – leidimas), mokymų teikėjų vykdomų darbuotojų mokymo, atestavimo, sertifikavimo ir kvalifikacijos tobulinimo programų proceso kontrolę, galiojančio leidimo sustabdymą, galiojančio sustabdymo nutraukimą, galiojančio leidimo panaikinimą, pažymėjimų duomenų bazės tvarkymą, pažymėjimų išdavimą mokymų teikėjams;
. asmenims, norintiems dirbti su F-dujomis ir OAM bei jų turinčia įranga ir gauti pažymėjimą arba jį jau turintiems ir norintiems tobulinti kvalifikaciją bei tęsti veiklą, kuriai būtinas pažymėjimas.
. Įmonių vadovai užtikrina, kad darbuotojai, dirbantys su F-dujomis ir OAM bei jų turinčia įranga, turėtų galiojančius pažymėjimus pagal atliekamas funkcijas. 
. Įmonių darbuotojai, dirbantys su F-dujomis ir OAM bei jų turinčia įranga, atliekantys įrangos montavimo, techninės priežiūros, remonto, nuotėkio patikros, eksploatacijos nutraukimo, F-dujų ir OAM surinkimo, OAM recirkuliavimo, regeneravimo ir suardymo darbus, išskyrus, kai turi atitikti Lietuvos Respublikos atliekų tvarkymo įstatyme nurodytus pavojingųjų atliekų tvarkymo specialistų kompetencijos reikalavimus, privalo būti atestuoti arba sertifikuoti pagal programas, egzaminavimo planus ir vertinimo metodikas, suderintas su AAA, bei turėti mokymų teikėjo išduotą tai patvirtinantį pažymėjimą. 
. Mokymo procesas, taikomas tik Darbuotojų, dirbančių su motorinių transporto priemonių oro kondicionavimo sistemomis, kuriose yra fluorintų šiltnamio efektą sukeliančių dujų, atestavimo ir kvalifikacijos tobulinimo programą norintiems baigti asmenims, siekiantiems įgyti ar tobulinti šios rūšies veiklos kvalifikaciją, yra baigiamas išlaikius teorinę ir praktinę egzamino dalis bei išdavus pažymėjimą yra laikomas atestavimu. Mokymo procesas, taikomas Darbuotojų, dirbančių su stacionaria šaldymo, oro kondicionavimo, šilumos siurblių įranga, kurioje yra ozono sluoksnį ardančių medžiagų ir fluorintų šiltnamio efektą sukeliančių dujų ir izoterminių sunkvežimių, šaldymo priekabų įrenginių, kuriuose yra fluorintų šiltnamio efektą sukeliančių dujų, sertifikavimo ir kvalifikacijos tobulinimo programą, Darbuotojų, dirbančių su stacionariomis priešgaisrinėmis sistemomis ir gesintuvais, kuriuose yra fluorintų šiltnamio efektą sukeliančių dujų ar ozono sluoksnį ardančių medžiagų, sertifikavimo ir kvalifikacijos tobulinimo programą ir Darbuotojų, dirbančių su elektros skirstomaisiais įrenginiais, kuriuose yra fluorintų šiltnamio efektą sukeliančių dujų, sertifikavimo ir kvalifikacijos tobulinimo programą norintiems baigti asmenims, siekiantiems įgyti ar tobulinti šios rūšies veiklos kvalifikaciją, yra baigiamas išlaikius praktinę ir teorinę egzamino dalis bei išdavus pažymėjimą yra laikomas sertifikavimu.
. Kitos Europos Sąjungos valstybės narės ar Europos ekonominės erdvės valstybės (toliau – valstybė narė) piliečiai, kiti asmenys, kurie naudojasi Europos Sąjungos teisės aktų jiems suteiktomis judėjimo valstybėse narėse teisėmis, arba valstybėje narėje įsteigtų juridinių asmenų, kitų organizacijų ar jų padalinių darbuotojai gali vykdyti Tvarkos aprašo 4 punkte nurodytą veiklą turėdami valstybės narės išduotą pažymėjimą arba kitą dokumentą, suteikiantį teisę ją vykdyti.
. Laikoma, kad orlaivių stacionarių gaisro gesinimo sistemų ir nešiojamųjų gesintuvų, kuriuose yra OAM arba kurių veikimas nuo jų priklauso, techninės priežiūros ir remonto darbus atliekantys darbuotojai atitinka kompetencijų reikalavimus, jeigu turi VšĮ Transporto kompetencijų agentūros išduotą aviacijos specialisto licenciją, Europos Sąjungos valstybės narės kompetentingos institucijos išduotą aviacijos specialisto pažymėjimą arba užsienio valstybės, ne Europos Sąjungos valstybės narės, aviacijos specialisto licencijos pripažinimo pažymėjimą, suteikiantį teisę vykdyti orlaivių ir jų įrangos (komponentų) techninės priežiūros darbus Lietuvos Respublikoje.
. Reikalavimai pavojingąsias atliekas surenkančių, vežančių, laikančių ir apdorojančių įmonių atliekų tvarkymo specialistų kompetencijai nustatyti Lietuvos Respublikos atliekų tvarkymo įstatymo 112 straipsnyje ir Atliekų tvarkymo specialistų mokymo ir kompetencijos tobulinimo tvarkos apraše, patvirtintame Lietuvos Respublikos aplinkos ministro 2012 m. liepos 12 d. įsakymu Nr. D1-588 „Dėl Atliekų tvarkymo specialistų mokymo ir kompetencijos tobulinimo tvarkos patvirtinimo ir Atliekų tvarkymo specialistų mokymus vykdančių įmonių, įstaigų ar organizacijų mokymo programų vertinimo komisijos sudarymo“.
. Tvarkos apraše vartojamos sąvokos suprantamos taip, kaip jos apibrėžtos Europos Parlamento ir Tarybos reglamente dėl fluorintų šiltnamio efektą sukeliančių dujų, kuriuo panaikinamas Reglamentas (EB) Nr. 842/2006, kituose Europos Komisijos deleguotuose teisės aktuose, reglamentuojančiuose darbuotojų, dirbančių su F-dujomis bei jų turinčia įranga atestavimą ir sertifikavimą, pažymėjimų išdavimo tvarką, 2006 m. gegužės 17 d. Europos Parlamento ir Tarybos direktyvoje Nr. 2006/40/EB dėl dujų, išmetamų iš motorinių transporto priemonių oro kondicionavimo sistemų, ir iš dalies keičiančią Tarybos direktyvą 70/156/EEB ir 2009 m. rugsėjo 16 d. Europos Parlamento ir Tarybos reglamente (EB) Nr. 1005/2009 dėl ozono sluoksnį ardančių medžiagų su paskutiniais pakeitimais, padarytais 2017 m. kovo 29 d. Komisijos reglamentu (ES) 2017/605.

. Savarankiškai dirbantys Lietuvos Respublikos, valstybės narės piliečiai, kiti  asmenys, kurie naudojasi Europos Sąjungos teisės aktų jiems suteiktomis judėjimo valstybėse narėse teisėmis, arba Lietuvos Respublikoje ar valstybėje narėje įsteigtų juridinių asmenų, kitų organizacijų ar jų padalinių darbuotojai (toliau – darbuotojai), vykdantys Tvarkos aprašo 12.1–12.4 papunkčiuose nurodytos rūšies veiklas, privalo būti baigę mokymo programą ar programas atitinkamai kvalifikacijai įgyti, išlaikę mokymų teikėjo organizuojamo egzamino teorinę ir praktinę dalis ir turėti pažymėjimus, liudijančius apie įgytą kvalifikaciją. 
. Asmenims, turintiems pagal Tvarkos aprašą išduotą pažymėjimą, suteikiama teisė vykdyti tik pažymėjime nurodytą veiklą.
. Veiklos rūšys, kurioms išduodamas pažymėjimas:
. stacionarios šaldymo, oro kondicionavimo, šilumos siurblių įrangos ir izoterminių sunkvežimių ir priekabų šaldymo įrenginių montavimo, techninės priežiūros ir eksploatacijos nutraukimas. Ši veiklos rūšis apima stacionarios šaldymo, oro kondicionavimo, stacionarių šilumos siurblių įrangos, kurioje yra F-dujų ar OAM, izoterminių sunkvežimių ir priekabų šaldymo įrenginių, kuriuose yra F-dujų, montavimą, techninę priežiūrą, remontą, nuotėkio patikrą, eksploatacijos nutraukimą, F-dujų ir OAM surinkimą, kad dujos būtų pakartotinai panaudotos ar recirkuliuotos, regeneruotos arba suardytos;
. stacionarių priešgaisrinių sistemų ir gesintuvų montavimo, techninės priežiūros ir eksploatacijos nutraukimas. Ši veiklos rūšis apima gesintuvų ir stacionarios gaisro gesinimo įrangos, kurioje yra F-dujų ar OAM, montavimą, techninę priežiūrą ir remontą, nuotėkio patikrą, eksploatacijos nutraukimą, F-dujų ir OAM surinkimą, kad dujos būtų pakartotinai panaudotos ar recirkuliuotos, regeneruotos arba suardytos;
. elektros skirstomųjų įrenginių montavimo, techninės priežiūros, eksploatacijos nutraukimas. Ši veiklos rūšis apima stacionarių elektros skirstomųjų įrenginių, kuriuose yra F‑dujų, montavimą, techninę priežiūrą, nuotėkio patikrą, remontą ar eksploatacijos nutraukimą ir F-dujų surinkimą, kad dujos būtų pakartotinai panaudotos, regeneruotos arba suardytos;
. motorinių transporto priemonių oro kondicionavimo sistemų montavimo, techninės priežiūros, eksploatacijos nutraukimas. Ši veiklos rūšis apima transporto priemonių oro kondicionavimo sistemų montavimą, techninę priežiūrą, nuotėkio patikrą, remontą ar eksploatacijos nutraukimą ir F-dujų surinkimą iš motorinių transporto priemonių oro kondicionavimo sistemų, kurioms taikomi reikalavimai, nustatyti Europos Parlamento ir Tarybos direktyvoje 2006/40/EB, kad dujos būtų pakartotinai panaudotos, regeneruotos arba suardytos.

. Prašymas AAA siunčiamas elektroniniu paštu aaa@gamta.lt, įmonės, įstaigos ar organizacijos vadovui ar jo įgaliotam asmeniui visus pridedamus dokumentus pasirašius  elektroniniu parašu.
. Prašyme teikiami šie duomenys ir informacija:
. įmonės, įstaigos ar organizacijos pavadinimas, teisinė forma, kodas, buveinės adresas, elektroninis paštas, telefonai, veiklų, kurias vykdyti teikiamas prašymas, pavadinimai;
. įmonės, įstaigos ar organizacijos vadovo vardas, pavardė, telefonas, elektroninis paštas; 
. įmonės, įstaigos ar organizacijos kontaktinio asmens vardas, pavardė, pareigos, telefonas, elektroninis paštas;
. įmonės, įstaigos ar organizacijos interneto svetainės adresas;
. teikiamų derinti dokumentų sąrašas.
. Su Tvarkos aprašo 14 punkte nurodytu prašymu AAA teikiama:
. įmonės, įstaigos ar organizacijos steigimo dokumentų nuorašai; 
. asmenų, kurie vykdys egzaminavimą ir vertinimą, sąrašas (nurodomi vardai, pavardės, pareigos, darbo patirtis, išsilavinimas, pagrindžiantis kompetenciją atitinkamoje srityje susijusioje su Tvarkos aprašo 12 punkte nurodyta veiklos rūšimi) ir šių asmenų išsilavinimą liudijančių dokumentų teisės aktų nustatyta tvarka patvirtinti nuorašai; 
. patalpų, kuriose vykdoma veikla, ir Tvarkos aprašo 3 priede nurodytų materialiųjų išteklių, reikalingų atitinkamai atestavimo, sertifikavimo ir kvalifikacijos tobulinimo programai vykdyti, nuosavybės arba nuomos dokumentai; 
. norimų vykdyti atestavimo, sertifikavimo ir kvalifikacijos tobulinimo programų mokymo planai, kuriuose detalizuojama, kas bus dėstoma, kad asmenims būtų suteiktos būtiniausios žinios ir įgūdžiai;
. norimų vykdyti atestavimo, sertifikavimo ir kvalifikacijos tobulinimo programų teorinės ir praktinės egzamino dalių planai. Juose nurodoma, kokios žinios ar įgūdžiai bus tikrinami atskirų egzamino dalių metu, kaip bus užtikrinamas sąžiningas egzamino užduočių atlikimas, kaip vyks teorinės ir praktinės egzamino dalių perlaikymas;
. norimų vykdyti atestavimo, sertifikavimo ir kvalifikacijos tobulinimo programų teorinės ir praktinės egzamino dalių užduotys, atitinkančios Tvarkos aprašo 38 ir 41 punktuose nurodytus reikalavimus (egzamino teorinės ir praktinės dalių įgūdžiams ir žinioms patikrinti pateikiami trys skirtingi užduočių variantai);
. norimų vykdyti atestavimo, sertifikavimo ir kvalifikacijos tobulinimo programų teorinės ir praktinės egzamino dalių vertinimo metodikos, kuriomis vadovaudamasis vertintojas skirs balus už atliktas užduotis. Pateikiami teisingi teorinės ir praktinės dalių užduočių atsakymai;
. darbuotojų, dirbančių su F-dujomis ir OAM bei jų turinčia įranga, atestavimo, sertifikavimo ir kvalifikacijos tobulinimo programoms vykdyti reikalingo inventoriaus sąrašas ir nuotraukos;
. laisvos formos pasižadėjimas tvarkyti asmens duomenis laikantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo, kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Reglamentas (ES) 2016/679), Lietuvos Respublikos asmens duomenų teisinės apsaugos įstatymo (toliau – ADTAĮ) ir kitų teisės aktų, nustatančių asmens duomenų tvarkymą ir apsaugą, pasirašytas įmonės vadovo ir mokymus vykdančių darbuotojų;
. laisvos formos nešališkumo deklaracija, pasirašytą įmonės, įstaigos ar organizacijos vadovo, egzaminavimą vykdančių ir egzamino užduočių vertinimą atliekančių asmenų, patvirtinančią, kad jie negali priimti sprendimų dėl savo artimų asmenų, kaip jie apibrėžti Lietuvos Respublikos viešųjų ir privačių interesų derinimo įstatyme, atžvilgiu. Toliais atvejai egzaminavimą ar egzamino užduotis vertinantis asmuo informuoja vadovą apie nusišalinimą.
. laisvos formos pasižadėjimas iki kiekvieno einamojo mėnesio paskutinės dienos pagal Tvarkos aprašo 4 priedą pateikti asmenų, kuriems buvo išduoti pažymėjimai bendruoju AAA elektroniniu paštu aaa@gamta.lt, iki pradės veikti elektroninė pažymėjimų bazė, sąrašą ir kitus duomenis. Elektroniniu paštu siunčiama informacija privalo būti apsaugota slaptažodžiu, slaptažodis turi būti atsiunčiamas kitomis ryšio priemonėmis (pvz., telefonu). Jeigu tokios galimybės nėra, mokymų teikėjas atskiru elektroniniu paštu siunčia prisijungimo slaptažodį pažymėjimų duomenų bazę tvarkantiems AAA darbuotojams;
. laisvos formos dokumentas, patvirtinantis patalpų, kuriose vyks asmenų mokymai ir egzaminavimas, atitiktį 2004 m. vasario 27 d. Lietuvos Respublikos aplinkos ministro įsakyme Nr. D1-91 „Dėl statybos techninio reglamento STR 2.02.02:2004 „Visuomeninės paskirties statiniai“ patvirtinimo“, bendrosiose higienos normose, reglamentuojančiose leistinus triukšmo, apšvietimo, mikroklimato, oro taršos, elektromagnetinio lauko, infragarso ir žemo dažnio garsų, vibracijos lygius visuomeninėse patalpose, ir 1999 m. gruodžio 27 d. Lietuvos Respublikos aplinkos ministro įsakyme Nr. 422 „Dėl reglamento STR 2.01.01(2):1999 „Esminiai statinio reikalavimai. Gaisrinė sauga“ patvirtinimo“ nustatytiems reikalavimams;
. jeigu prašymą teikia įmonės, įstaigos ar organizacijos vadovo įgaliotas asmuo, –vadovo įgaliojimas, kuriuo suteikiamos teisės atstovauti įmonei, įstaigai ar organizacijai, ir kiti dokumentai, reikalingi mokymų teikėjo leidimo vykdyti veiklą išdavimui.

. Gavusi prašymą, AAA patikrina, ar prašyme pateikti duomenys ir informacija atitinka Tvarkos aprašo 14 punkto reikalavimus, ar pateikti visi 15 punkte nurodyti dokumentai. Prašymą AAA nagrinėja ir vertina konfidencialiai, nedalyvaujant prašymą pateikusios įmonės, įstaigos ir organizacijos atstovams.
. AAA, per 20 darbo dienų atlikusi vertinimą ir nustačiusi, kad prašymas atitinka Tvarkos aprašo 14 punkto reikalavimus ir pateikti visi 15 punkte nurodyti dokumentai, per 5 darbo dienas raštu informuoja prašymą pateikusią įmonę, įstaigą ar organizaciją apie priimtą sprendimą suteikti leidimą vykdyti veiklą, egzaminuoti ir išduoti pažymėjimus, kurio forma nurodytą Tvarko aprašo 2 priede.
. Jei prašymas neatitinka Tvarkos aprašo 14 punkto reikalavimų arba nepateikti 15 punkte nurodyti dokumentai, AAA raštu informuoja prašymą pateikusią įmonę, įstaigą ar organizaciją apie būtinybę per 20 darbo dienų patikslinti duomenis, informaciją ir (ar) pateikti nepateiktus dokumentus. Nepateikus prašomų duomenų, informacijos ir (ar) dokumentų, prašymas nenagrinėjamas.
. AAA, gavusi patikslintus duomenis, per 5 darbo dienas nuo dokumentų pateikimo dienos išnagrinėja ir įvertina pateiktų duomenų, informacijos ir (ar) dokumentų atitiktį Tvarkos aprašo 14 ir 15 punktams.
. Atlikusi pakartotinį vertinimą, AAA per 5 darbo dienas informuoja apie priimtą sprendimą suteikti leidimą vykdyti veiklą, egzaminuoti ir išduoti pažymėjimus, kurio forma nurodytą Tvarko aprašo 2 priede arba atmesti prašymą, nurodant atmetimo priežastis raštu.
. Mokymų teikėjams išduotas leidimas vykdyti atestavimo, sertifikavimo ir kvalifikacijos tobulinimo programas galioja 5 metus nuo sprendimo išduoti šį leidimą datos. 
. AAA patikrina:  
. ar prašymą pateikusi įmonė, įstaiga ar organizacija, ketinanti vykdyti darbuotojų, dirbančių su F‑dujomis ir OAM bei jų turinčia įranga, atestavimo, sertifikavimo ir kvalifikacijos tobulinimo programas, pateikė visus būtinus duomenis, informaciją ir dokumentus, nurodytus Tvarkos aprašo 14 ir 15 punktuose; 
. ar prašymą pateikusi įmonė, įstaiga ar organizacija, ketinanti vykdyti darbuotojų, dirbančių su F‑dujomis ir OAM bei jų turinčia įranga, atestavimo, sertifikavimo ir kvalifikacijos tobulinimo programas, pateikė tikslius ir išsamius duomenis, informaciją ir dokumentus, nurodytus Tvarkos aprašo 14 ir 15 punktuose; 
. ar prašymą pateikusi įmonė, įstaiga ar organizacija, ketinanti vykdyti darbuotojų, dirbančių su F‑dujomis ir OAM bei jų turinčia įranga, atestavimo, sertifikavimo ir kvalifikacijos tobulinimo programas, atitinka Tvarkos aprašo 31.1–31.8 papunkčiuose nurodytus mokymų teikėjams keliamus reikalavimus;
. ar prašymą pateikusi įmonė, įstaiga ar organizacija, ketinanti vykdyti darbuotojų, dirbančių su F-dujomis ir OAM bei jų turinčia įranga, atestavimo, sertifikavimo ir kvalifikacijos tobulinimo programas, pagal Tvarkos aprašo 15.4–15.7 papunkčius parengė mokymo ir egzaminavimo planus, egzaminų užduotis ir vertinimo metodikas;
. ar egzamino teorinės ir praktinės dalių užduotys ir klausimai parengti atsižvelgiant į visus darbuotojams keliamus būtiniausius įgūdžius ir žinias nurodytus atitinkamoje darbuotojų, dirbančių su F‑dujomis ir OAM bei jų turinčia įranga  atestavimo, sertifikavimo ir kvalifikacijos tobulinimo programoje;
. ar pateiktas mokymo ir egzaminavimo planas, egzaminų užduotys ir vertinimo metodikos yra aiškios ir detalios;
. ar dėstytojai, egzaminuotojai ir vertintojai turi reikiamą kvalifikaciją ir patirtį;
. ar įmonės, įstaigos ir organizacijos turi visus būtinus atitinkamai atestavimo, sertifikavimo ir kvalifikacijos tobulinimo programai vykdyti materialiuosius išteklius, nurodytus Tvarkos aprašo 3 priede.
. AAA atmeta prašymą, jeigu įmonė, įstaiga ar organizacija: 
. neatitinka Tvarkos aprašo III skyriuje ir 15.1–15.13 papunkčiuose nurodytų reikalavimų; 
. nepateikė duomenų, patvirtinančių įmonės, įstaigos ar organizacijos atitiktį nustatytiems reikalavimams, ir (ar) pateikė netinkamus;
. negali užtikrinti sklandaus ar saugaus atestavimo, sertifikavimo ir kvalifikacijos tobulinimo programų, mokymų vykdymo, egzaminavimo ar vertinimo proceso;
. neturi atitinkamoms sertifikavimo, atestavimo ir kvalifikacijos tobulinimo programoms vykdyti būtinų materialiųjų išteklių, nurodytų Tvarkos aprašo 3 priede.

. AAA vykdo koordinuojančios institucijos funkcijas:
. nagrinėja ir vertina prašymus ir dokumentų atitiktį Tvarkos apraše nurodytiems reikalavimams, kitus dokumentus; 
. laikydamasi Tvarkos aprašo 17–20 punktuose nurodytų terminų, atlieka vertinimą ir informuoja darbuotojų, dirbančių su F-dujomis ir OAM bei jų turinčia įranga, mokymus ketinančias vykdyti įmones, įstaigas ir organizacijas apie prašymo atmetimą arba leidimo suteikimą;
. saugo ir kaupia įmonių, įstaigų ir organizacijų prašymus, pateiktus dokumentus, informaciją apie mokymų teikėjams išduotus pažymėjimų blankus, asmenims išduotus pažymėjimus, kitus dokumentus; 
. interneto svetainėje skelbia mokymų teikėjų sąrašą, jį periodiškai peržiūri ir atnaujina;
. gavusi asmenims pagal Tvarkos aprašo 4 priedo pavyzdinę formą išduotų pažymėjimų sąrašus, per 10 darbo dienų atnaujina pažymėjimų duomenų bazės duomenis, iki pradės veikti elektroninė pažymėjimų duomenų bazė; 
. tvarko asmenų duomenis vadovaudamasi Reglamento (ES) 2016/679, ADTAĮ ir kitų teisės aktų, nustatančių asmens duomenų tvarkymą ir apsaugą, nustatyta tvarka;
. bent kartą per kalendorinius metus vykdo mokymų teikėjų veiklos priežiūrą.

. AAA turi teisę dalyvauti asmenų atestavimo, sertifikavimo, kvalifikacijos tobulinimo programų vykdymo ir egzaminavimo procesuose (tikrinti dėstytojų, egzaminuotojų, vertintojų atitiktį kvalifikacijos reikalavimams, vykdant šių asmenų teisinių žinių tikrinimą, atestavimo, sertifikavimo ir kvalifikacijos tobulinimo programų turinio atitikties reikalavimus, darbuotojo pažymėjimo išdavimo procesą, mokymams reikalingo inventoriaus patikrą, naudojamų prietaisų techninės saugos atitikties reikalavimus ar kitus Tvarkos apraše mokymų teikėjams keliamus reikalavimus).
. AAA, tikrinimo metu nustačiusi mokymų teikėjams keliamų reikalavimų pažeidimus, ne vėliau kaip per 10 darbo dienų nuo atlikto patikrinimo panaikina galiojimą ar sustabdo galiojantį leidimą ir apie tai informuoja mokymų teikėją ir Aplinkos ministeriją. 
. Nustačiusi, kad mokymų teikėjai neatitinka, nevykdo, netinkamai vykdo ar nesilaiko Tvarkos aprašo 32.3, 32.4, 32.6, 33.1–33.4, 33.6, 33.8, 33.9, 33.11, 33.12, 33.14 papunkčiuose jiems keliamų reikalavimų ar funkcijų, AAA, panaikina galiojantį leidimą vykdyti veiklą. Kitais atvejais nustačius, kad mokymų teikėjai neatitinka, nevykdo, netinkamai vykdo ar nesilaiko Tvarkos aprašo 32.1, 32.2, 32.5, 32.7, 32.8, 33.5, 33.7, 33.10 papunkčiuose nurodytų reikalavimų ir funkcijų, mokymų teikėjo leidimas yra sustabdomas, iki pateikiami įrodymai, kad nustatyti pažeidimai pašalinti. Negavus informacijos apie nustatytų pažeidimų pašalinimą per 3 mėnesius nuo AAA raštiško sprendimo sustabdyti galiojantį mokymų teikėjo leidimą vykdyti veiklą, panaikinamas galiojantis mokymų teikėjo leidimas. Apie galiojančio leidimo nutraukimą AAA mokymų teikėją informuoja per 5 darbo dienas praėjus 3 mėnesių veiklos galiojimo sustabdymo terminui.
. AAA, per 10 darbo dienų įvertinusi gautus dokumentus ir (ar) duomenis, jei jų nepakanka, gali vykti į mokymo įstaigą įsitikinti, ar trūkumai pašalinti, informuoja apie atsiųstų dokumentų ir (ar) duomenų tinkamumą. AAA, priima sprendimą palikti galioti mokymų teikėjo veiklos galiojimo sustabdymą arba galiojimo sustabdyti veiklos nutraukimą, atsižvelgiant ar trūkumai, dėl kurių buvo sustabdyta veikla – panaikinti. 
. Per 3 metų laikotarpį, antrą kartą nustačius, kad mokymų teikėjas neatitinka, nevykdo, netinkamai vykdo ar nesilaiko bent vieno iš Tvarkos aprašo 32.1, 32.2, 32.5, 32.7, 32.8, 33.5, 33.7, 33.10  papunkčiuose nurodytų reikalavimų ar funkcijų, panaikinamas galiojantis mokymų teikėjo leidimas vykdyti veiklą.
. Mokymų teikėjas, kuriam AAA buvo panaikinusi galiojantį leidimą vykdyti veiklą, ne anksčiau kaip po 1 metų gali kreiptis į AAA dėl suteikiamo leidimo vykdyti veiklą išdavimo.
. Mokymų teikėjas, nusprendęs nebevykdyti darbuotojų, dirbančių su F-dujomis ir OAM bei jų turinčia įranga, atestavimo, sertifikavimo ir kvalifikacijos tobulinimo programų, informuoja apie šį sprendimą AAA, kad būtų panaikintas galiojantis mokymų teikėjo leidimas. AAA, vadovaudamasi Tvarkos aprašo 27 punktu, patvirtina prašymą panaikinti galiojantį leidimą vykdyti veiklą ir informuoja mokymų teikėją apie galiojančio mokymų teikėjo leidimo panaikinimą.

. Reikalavimai mokymų teikėjams:
. turėti juridinio asmens teisinį statusą; 
. turėti atitinkamoms sertifikavimo, atestavimo ir kvalifikacijos kursų programoms vykdyti būtinus materialiuosius išteklius, nurodytus Tvarkos aprašo 3 priede. Prietaisai turi atitikti techninės saugos reikalavimus, būti tvarkingi ir saugūs naudoti;
. turėti patalpas, tinkamas darbuotojų egzaminavimui, teoriniam ir praktiniam mokymui vykdyti;
. vykdyti bent dvi iš keturių Tvarkos aprašo 2.1.1–2.1.4 papunkčiuose nurodytų atestavimo, sertifikavimo ir kvalifikacijos tobulinimo programų;
. turėti etatinių darbuotojų arba būti sudarius sutartis su atitinkamais asmenimis, kurie galėtų kvalifikuotai ir nešališkai dėstyti, egzaminuoti ir vertinti atliktas egzaminų užduotis, gebėtų taikyti praktiškai profesines žinias ir įgūdžius ir turėtų galiojantį pažymėjimą;
. turėti darbuotojų, turinčių pažymėjimus ir 2 metų darbo patirtį dirbant su F-dujomis ar OAM bei jų turinčia įranga ir gebančių dėstyti, egzaminuoti ir vertinti. 
. turėti interneto svetainę;
. gebėti tvarkyti asmens duomenis Reglamento (ES) 2016/679, ADTAĮ ir kitų teisės aktų, nustatančių asmens duomenų tvarkymą ir apsaugą, nustatyta tvarka.
. Mokymų teikėjų funkcijos:
. vykdyti darbuotojų, dirbančių su F-dujomis ir OAM bei jų turinčia įranga, teorinį ir praktinį mokymą, egzaminavimą ir vertinimą pagal atitinkamą mokymo programą; 
. rengti ir vykdyti su AAA suderintas atestavimo, sertifikavimo ir kvalifikacijos tobulinimo programas, egzaminavimo planus, rengti ir taikyti vertinimo metodikas;
. vykdyti atestavimo, sertifikavimo ir kvalifikacijos tobulinimo programas, kurių minimali trukmė nurodyta atitinkamos programos apraše;
. tikrinti asmenų, išklausiusių atestavimo, sertifikavimo ar kvalifikacijos tobulinimo programas, įgūdžius egzamino (tiek teorijos, tiek praktikos) metu, nešališkai juos vertinti;
. užtikrinti atestavimo, sertifikavimo ir kvalifikacijos tobulinimo programų kokybę;
. sėkmingai egzaminą (teorinę ir praktinę dalis) išlaikiusiems asmenims išduoti pažymėjimus;
. AAA teikti užpildytą Tvarkos aprašo 4 priede pateiktą ataskaitos apie asmenims mokymų teikėjo išduotus pažymėjimus formą laikantis Tvarkos aprašo 15.11 papunktyje nustatytų reikalavimų ir terminų;
. užtikrinti, kad asmenys atitinka minimalius reikalavimus, nurodytus kiekvienoje iš atestavimo, sertifikavimo ir kompetencijos tobulinimo programų, asmenims, norintiems įgyti ar tobulinti kvalifikaciją ir gauti pažymėjimą;
. išduoti naujus, naikinti keičiamus ar negaliojančiais paskelbtus pažymėjimus;
. interneto svetainėje skelbti informaciją apie:
. atestavimo, sertifikavimo ir kvalifikacijos tobulinimo programų tikslus ir paskirtis;
. atestavimo, sertifikavimo ir kvalifikacijos tobulinimo programų turinį, kurį sudaro teorinės (teisės, technikos ar kitos) ir praktinės žinios;
. atestavimo, sertifikavimo ir kvalifikacijos tobulinimo programų trukmę akademinėmis valandomis;
. atestavimo, sertifikavimo ir kvalifikacijos tobulinimo programų pradžios ir pabaigos bei egzaminavimo datą, laiką ir vietą; 
. mokėjimo už suteiktas paslaugas tvarką;
. teorinės ir praktinės egzamino dalių užduočių vertinimo tvarką ir minimalius reikalavimus asmenims, norintiems mokytis ir įgyti pažymėjimą, arba asmenims, norintiems tobulinti kvalifikaciją ir atsinaujinti pažymėjimą, nurodytus kiekvienoje iš atestavimo, sertifikavimo ir kvalifikacijos tobulinimo programų; 
. bent 5 metus, tačiau ne ilgiau kaip 7 metus saugoti asmenų dokumentus, nurodytus Tvarkos aprašo 48 ir 49 punktuose, šių dokumentų kopijas ir egzamino teorinės dalies originalus;
. pareikalavus AAA teikti reikiamą informaciją, susijusią su vykdoma veikla;
. AAA panaikinus galiojantį leidimą, grąžinti asmenims, nebaigusiems programų, visus už jas sumokėtus pinigus; 
. sudaryti sąlygas AAA vykdyti mokymų teikėjų veiklos priežiūrą.

. Tvarkos aprašo 2.1.1–2.1.4 papunkčiuose nurodytas atestavimo, sertifikavimo ir kvalifikacijos tobulinimo programas vykdo tik tie mokymų teikėjai, kurie suderino programų turinį, egzaminavimo planus ir vertinimo metodikas su AAA.
. Teorinės dalies mokymai gali būti organizuojami nuotoliniu būdu tik tuo atveju, jeigu mokymų teikėjas užtikrina galimybę per paskaitas asmenims, siekiantiems įgyti ar tobulinti kvalifikaciją, tiesiogiai bendrauti su dėstytoju. Paskaitų vaizdo ar garso įrašai, kiti technologiniai sprendimai, neleidžiantys asmenims, siekiantiems įgyti ar tobulinti kvalifikaciją, tiesiogiai bendrauti su dėstytoju, negali būti daromi. 
. Materialieji ištekliai, nurodyti Tvarkos aprašo 3 priede, būtini atestavimo, sertifikavimo ir kvalifikacijos tobulinimo programoms vykdyti ir egzaminavimo procesui užtikrinti. 
. Paskirti egzaminuotojai ir vertintojai turi būti susipažinę su AAA suderintais atestavimo, sertifikavimo ir kvalifikacijos tobulinimo programų, mokymo ir egzaminavimo planais, užduotimis bei vertinimo metodikomis ir būti kompetentingi srityje, kurios žinios tikrinamos.
. Egzamino teorinė ir praktinė dalys vykdomos mokymų teikėjo tam pritaikytose patalpose, užtikrinant sąžiningą ir individualų užduočių atlikimą nesinaudojant jokia pagalba.
. Egzaminas sudaromas iš teorinės ir praktinės dalių, kad būtų patikrinti visi mokymo programose nustatyti būtiniausi teoriniai ir praktiniai įgūdžiai ir žinios. Teorinės ir praktinės egzamino dalių užduotys ir klausimai turi apimti visas būtiniausias žinias ir įgūdžius, nurodytus atitinkamose atestavimo, sertifikavimo ir kvalifikacijos tobulinimo programose, klausimai privalo apimti visų būtiniausių žinių ir įgūdžių patikrinimą.
. Egzamino metu tikrinama, ar darbuotojas atitinka jam keliamus bendruosius ir specialiuosius kvalifikacijos reikalavimus. 
. Egzamino teorinėje dalyje žinios tikrinamos atliekant testą ir raštu pateikiant atsakymus į klausimus raštu, kurie sudaro ne mažiau kaip 30 proc. visų klausimų. Žinioms patikrinti skiriama 60 min. Egzamino teorinė dalis išlaikoma, jeigu surenkama ne mažiau kaip 60 balų iš 100. 
. Egzamino praktinėje dalyje žinios tikrinamos vertinant praktinius įgūdžius. Jiems patikrinti skiriama nuo 90 iki 120 min. Egzamino praktinė dalis išlaikoma, jeigu surenkama ne mažiau kaip 75 balus iš 100.
. Egzamino praktinėje dalyje būtina sudaryti sąlygas naudotis materialiaisiais ištekliais, nurodytais Tvarkos aprašo 3 priede, pagal atitinkamą atestavimo, sertifikavimo ar kvalifikacijos tobulinimo programą.
. Egzaminas išlaikomas, jeigu išlaikomos teorinė ir praktinė dalys. 
. Neišlaikius egzamino, suteikiama galimybė jį perlaikyti artimiausiu numatytu egzaminavimo metu, tačiau ne anksčiau kaip po 10 darbo dienų nuo egzamino laikymo dienos. Pakartotiniam egzaminui egzaminuojamas asmuo gali mokytis savarankiškai. 
. Mokymų teikėjai nustato perlaikomų egzamino teorinės ir praktinės dalių kainą, ji negali būti didesnė nei 10 procentų bendros atitinkamos atestavimo, sertifikavimo ir kvalifikacijos tobulinimo programos kainos. Jeigu asmuo egzamino metu sukčiauja arba jam reikia tą pačią egzamino dalį perlaikyti trečią ar daugiau nei trečią kartą, kad sėkmingai baigtų mokymus ir gautų pažymėjimą, jis privalo apmokėti perlaikymo išlaidas.
. Per egzaminą sukčiavusiam asmeniui perlaikyti egzaminą leidžiama ne anksčiau kaip po 90 dienų.

. Minimalūs reikalavimai asmenims, norintiems įgyti teisę dirbti ar tobulinti kvalifikaciją, nurodyti Tvarkos aprašo 2.1.1–2.1.4 papunkčiuose išvardytų atestavimo, sertifikavimo ir kvalifikacijos tobulinimo programų lentelių 1.6 papunktyje. Asmenys privalo mokymų teikėjams pateikti dokumentus, pagrindžiančius atitiktį minimaliems reikalavimams.
. Darbuotojai, siekiantys tobulinti kvalifikaciją, privalo pateikti pažymėjimo kopiją ir atiduoti mokymų teikėjui sunaikinti neterminuotą originalų ar keičiamą pažymėjimą.
. Darbuotojai privalo kas 7 metus atnaujinti žinias kvalifikacijos tobulinimo kursuose.
. Darbuotojui, sėkmingai išlaikiusiam kvalifikacijos tobulinimo egzaminą, išduodamas naujas pažymėjimas.

. Asmenims, kurie sėkmingai išlaikė egzamino teorinę ir praktinę dalis, nuo 2024 m. lapkričio 1 d. ne vėliau kaip per 5 darbo dienas mokymų teikėjai išduoda pažymėjimus pagal Tvarkos aprašo 1 priede nurodytą formą.
. Pažymėjimai išduodami 7 metų laikotarpiui.
. Pažymėjime turi būti nurodyta:
. mokymų teikėjo pavadinimas;
. asmens, įgijusio pažymėjimą, vardas, pavardė ir asmens kodas;
. pažymėjimo išdavimo numeris;
. pažymėjimo išdavimo data;
. pažymėjimo galiojimo pabaigos data;
. pažymėjimo kategorija, jeigu tokia taikoma;
. veiklos rūšis, kurią asmuo gali vykdyti. Veiklos rūšys nurodytos Tvarkos aprašo 12 punkte;
. pažymėjimą išdavusio asmens pareigos, vardas ir pavardė. Pažymėjimas privalo būti pasirašytas vadovo ar įgalioto asmens.
. Mokymų teikėjai surenka sunaikinti pažymėjimus, kurie buvo išduoti neterminuotam laikotarpiui. Keičiamas ar nebegaliojantis pažymėjimus taip pat sunaikinamas.
. Pažymėjimų blankų išdavimo mokymų teikėjams tvarka:
. AAA išduoda pažymėjimų blankus mokymų teikėjams ir kaupia informaciją apie jų išdavimą.
. Mokymų teikėjas, norėdamas gauti pažymėjimų blankų, prieš 10 darbo dienų iki jų atsiėmimo, apie tai ir kiek blankų reikia, informuoja AAA elektroniniu paštu aaa@gamta.lt. 
. AAA, įvertinusi mokymų teikėjo pateiktą pažymėjimų blankų poreikį, naudodamasi diskrecija, priima sprendimą apie išduodamų pažymėjimų kiekį.
. Už duomenų bazės tvarkymą atsakinga AAA.
. Pažymėjimų duomenų bazėje kaupiami duomenys nėra viešai prieinami, prieiga suteikiama mokymų teikėjams, Aplinkos apsaugos departamentui, atliekančiam valstybinę kontrolę, kitoms valstybinėms institucijoms, vykdančioms kontrolės funkcijas, kurie kreipėsi oficialiu raštu į AAA dėl prieigos suteikimo ir nurodė duomenų naudojimo priežastis.
. Darbuotojų pažymėjimų duomenų bazėje kaupiami šie duomenys:
. mokymų teikėjo, išdavusio naują pažymėjimą, pavadinimas;
. asmens, kuriam išduotas pažymėjimas, vardas, pavardė ir asmens kodas; 
. unikalus pažymėjimo numeris;
. pažymėjimo išdavimo data;
. pažymėjimo galiojimo data;
. pažymėjimo kategorija;
. veiklos rūšis;
. anksčiau pažymėjimą išdavęs mokymų teikėjas (pildoma, kai asmuo tobulina kvalifikaciją);
. anksčiau išduoto pažymėjimo išdavimo data ir galiojimo pabaigos data.
. Asmenų, kurie laiku neatnaujino pažymėjimo per 2 metus nuo Tvarkos aprašo įsigaliojimo datos, anksčiau išduoti pažymėjimai laikomi negaliojančiais.
. Asmenų, kurie laiku neatnaujino pažymėjimo per 7 metus nuo jo išdavimo datos, anksčiau  išduoti pažymėjimai laikomi negaliojančiais.


 SKYRIUS


. Mokymų teikėjas turi teisę skųsti AAA priimtą sprendimą administracinių ginčų komisijai arba administraciniam teismui Lietuvos Respublikos administracinių bylų teisenos įstatymo nustatyta tvarka. 
. Asmenys, pažeidę Tvarkos aprašo reikalavimus, atsako Lietuvos Respublikos teisės aktų nustatyta tvarka.

_________________


Darbuotojų, dirbančių su fluorintomis šiltnamio efektą sukeliančiomis dujomis ir ozono sluoksnį ardančiomis medžiagomis bei jų turinčia įranga, atestavimo, sertifikavimo ir kvalifikacijos tobulinimo programų vykdymo tvarkos aprašo 
 priedas

(Darbuotojo, dirbančio su fluorintomis šiltnamio efektą sukeliančiomis dujomis ir ozono sluoksnį ardančiomis medžiagomis bei jų turinčia įranga, pažymėjimo formos pirmos pusės pavyzdys)		
	_________________________________________________________________________	(mokymų teikėjo pavadinimas / The name of training provider)			DARBUOTOJO, DIRBANČIO SU FLUORINTOMIS ŠILTNAMIO EFEKTĄ SUKELIANČIOMIS	DUJOMIS IR OZONO SLUOKSNĮ ARDANČIOMIS MEDŽIAGOMIS 	BEI JŲ TURINČIA ĮRANGA, PAŽYMĖJIMAS / A CERTIFICATE FOR EMPLOYEES WORKING WITH FLUORINATED GREENHOUSE GASES AND OZONE DEPLETING SUBSTANCES AND EQUIPMENT CONTAINING THEM				DD-MM-MMMM			00000_____________________	(dokumento išdavimo Nr. / Document issue No.)		_________________________________		(vardas ir pavardė / Name and surname)		_________________________________	(asmens kodas / Personal number)			Veiklos rūšis, kurią fizinis asmuo gali vykdyti1 / The type of activity that natural person are able to perform1: ___________________________________________________________________________________	___________________________________________________________________________________	___________________________________________________________________________________		Pažymėjimo kategorija2 / Certificate category2: _________________________________________________			Pažymėjimas galioja iki / The certificate is valid until: DD-MM-MMMM			Pažymėjimą išdavė / The certificate was issued by: _____________________________________________	(vardas, pavardė, parašas / name, surname and signature)		

Pastabos: 
. Veiklos rūšies, nurodytos Lietuvos Respublikos aplinkos ministro įsakymu patvirtintame Darbuotojų, dirbančių su fluorintomis šiltnamio efektą sukeliančiomis dujomis ir ozono sluoksnį ardančiomis medžiagomis bei jų turinčia įranga, atestavimo, sertifikavimo ir kvalifikacijos tobulinimo programų vykdymo tvarkos aprašo 12.1–12.4 papunkčiuose, pavadinimas.
. Jeigu fizinis asmuo baigia sertifikavimo, atestavimo ar kvalifikacijos tobulinimo programą, kurioje yra nurodytos kategorijos, pažymėjime būtina pateikti informaciją apie tai.

_______________
Darbuotojų, dirbančių su fluorintomis šiltnamio efektą sukeliančiomis dujomis ir ozono sluoksnį ardančiomis medžiagomis bei jų turinčia įranga, atestavimo, sertifikavimo ir kvalifikacijos tobulinimo programų vykdymo tvarkos aprašo
 priedas

(Aplinkos apsaugos agentūros mokymų teikėjui suteikiamo leidimo vykdyti atestavimą, sertifikavimą ir kvalifikacijos tobulinimą, jo galiojimo sustabdymo, galiojimo sustabdymo nutraukimo ir galiojimo panaikinimo forma) 		
			_________________________________________________________________________	(įgaliotosios institucijos pavadinimas)					MOKYMŲ TEIKĖJUI SUTEIKIMO LEIDIMO VYKDYTI ATESTAVIMĄ, SERTIFIKAVIMĄ IR KVALIFIKACIJOS TOBULINIMĄ, JO GALIOJIMO SUSTABDYMĄ, GALIOJIMO SUSTABDYMO NUTRAUKIMĄ IR GALIOJIMO PANAIKINIMĄ FORMA				Data: ___________________________			Dok. Nr._________________________				_______________________________________________________________________________________	(įmonės, organizacijos ar įstaigos / mokymų teikėjo pavadinimas)			Veiklos rūšis (-ys), kuriai (-oms) suteikiamas / sustabdomas galiojimas / panaikinamas galiojantis leidimas: 	_________________________________________________________________________________________
_________________________________________________________________________________________
_________________________________________________________________________________________	_________________________________________________________________________________________					Mokymų teikėjo leidimo vykdyti veiklą suteikimas / galiojančio leidimo sustabdymas / galiojančio leidimo panaikinimas taikomas 	nuo _____________________ iki _____________________					_____________________________________________	(įgaliotosios institucijos vadovo vardas, pavardė, parašas)		



_______________
Darbuotojų, dirbančių su fluorintomis šiltnamio efektą sukeliančiomis dujomis ir ozono sluoksnį ardančiomis medžiagomis bei jų turinčia įranga, atestavimo, sertifikavimo ir kvalifikacijos tobulinimo vykdymo tvarkos aprašo 
 priedas



. Teorinio mokymo patalpoms taikomi reikalavimai:
. Patalpose turi būti šios vaizdumo ir garso priemonės:
. projektorius su ekranu arba kita įranga, leidžianti rodyti vaizdinę medžiagą;
. garso aparatūra;
. internetinė kamera, jei kompiuteris neturi šio funkcionalumo; 
. metodinė literatūra;
. plakatai, schemos;
. pagal atitinkamos darbuotojų, dirbančių su fluorintomis šiltnamio efektą sukeliančiomis dujomis ir ozono sluoksnį ardančiomis medžiagomis bei jų turinčia įranga, atestavimo, sertifikavimo ir kvalifikacijos tobulinimo programos turinį parengtos skaidrės;
. demonstraciniai stendai ar veikiantys oro kondicionavimo įrenginiai;
. dalomoji medžiaga (Europos Sąjungos ir nacionaliniai teisės aktai, užduotys, testai, diagramos, schemos, paveikslai, instrukcijos).
. Patalpose turi būti šios techninės mokymo priemonės:
. kompiuteris;
. spausdintuvas;
. įrenginių plakatai, schemos pagal esamas temas;
. demonstraciniai stendai;
. įvairių šaldytuvų kompresorių, kondensatorių ir garintuvų sandarą demonstruojantys  stendai;
. šaldymo armatūra;
. šaldymo sistemų automatinės dalies maketai;
. įvairūs raktai: veržliniai, kilpiniai, šešiakampiai ir t. t.;
. pjaustyklės, lankstytuvai;
. manometrai;
. vakuuminis siurblys;
. aušalų talpyklos, paženklintos pagal 2015 m. lapkričio 17 d. Europos Komisijos įgyvendinimo reglamento (ES) 2015/2068, kuriuo pagal Europos Parlamento ir Tarybos reglamentą (ES) Nr. 517/2014 nustatoma produktų ir įrangos, kuriuose yra fluorintų šiltnamio efektą sukeliančių dujų, etikečių formos reikalavimai (toliau – Reglamentas 2015/2068) reikalavimus, skirtos užpildyti įrangą ar įrenginius;
. talpyklos, skirtos saugoti surinkus aušalus iš įrenginių ar įrangos, kuri užpildyta fluorintomis šiltnamio efektą sukeliančiomis dujomis (toliau – talpyklos surinktų aušalų saugojimui);
. aušalų  surinkimo ir valymo stotelė;
. vienkartinė šaldymo agentų tara arba plakatas;
. nuotėkių ieškikliai;
. manometrų stotelė;
. žarnos su kraneliais;
. servisiniai ventiliai;
. svarstyklės;
. manometriniai blokai;
. Praktinio mokymo vietoje turi būti šios priemonės:
. demonstraciniai stendai;
. šaldymo kameros su šaldymo agregatais;
. šiluminis siurblys ar oro kondicionierius;
. įvairių šaldymo įrenginių kompresorių, kondensatorių ir garintuvų sandarą demonstruojantys stendai;
. šaldymo armatūra;
. įvairūs raktai: veržliniai, kilpiniai, šešiakampiai ir t. t.;
. pjaustyklės;
. lankstytuvai;
. manometrai;
. vakuuminis siurblys; 
. svarstyklės;
. aušalų talpyklos, paženklintos pagal Reglamento 2015/2068 reikalavimus;
. talpyklos surinktų aušalų saugojimui;
. šaldymo agento išsiurbimo ir valymo stotelė;
. nuotėkių ieškikliai;
. manometrų stotelė;
. žarnos su kraneliais;
.manometriniai blokai;
. servisiniai ventiliai, greitosios jungtys ir perėjimo jungtys, skirtos aušalui įleisti į oro  kondicionavimo sistemą;
. litavimo stotis ir medžiagos; 
. apsauginiai akiniai;
. apsauginės pirštinės nuo šalčio;
. sandaraus gręžimo įranga;
. dujų analizatorius fluorintų šiltnamio efektą sukeliančių dujų kokybei nustatyti;
. suvirinimo medžiagos ir įrankiai, saugos priemonės (suvirinimo skydeliai, suvirinimo pirštinės, elektrodai, suvirinimo vielos, suvirinimo aparatas);
. slėginėmis dujomis (pvz., skystu azotu) užpildyta talpykla. 



_______________


Darbuotojų, dirbančių su fluorintomis šiltnamio efektą sukeliančiomis dujomis ir ozono sluoksnį ardančiomis medžiagomis bei jų turinčia įranga, atestavimo, sertifikavimo ir kvalifikacijos tobulinimo programų vykdymo tvarkos aprašo 
 priedas



Nr.	Mokymų teikėjo, išdavusio naują pažymėjimą, pavadinimas	Fizinio asmens, kuriam išduotas pažymėjimas, vardas, pavardė ir asmens kodas	Unikalus pažymėjimo numeris	Pažymėjimo išdavimo data	Pažymėjimo galiojimo data 	Pažymėjimo kategorija1	Veiklos rūšis	Anksčiau pažymėjimą išdavęs mokymų teikėjas (pildoma, kai asmuo tobulina kvalifikaciją)	Anksčiau išduoto pažymėjimo išdavimo data ir galiojimo pabaigos data 
									
									
									
									
									

Pastaba:
. Tik asmenims, baigusiems Darbuotojų, dirbančių su stacionaria šaldymo, oro kondicionavimo, šilumos siurblių įranga, kurioje yra ozono sluoksnį ardančių medžiagų ir fluorintų šiltnamio efektą sukeliančių dujų, ir izoterminių sunkvežimių, šaldymo priekabų įrenginių, kuriuose yra fluorintų šiltnamio efektą sukeliančių dujų, sertifikavimo ir  kvalifikacijos tobulinimo programą. Kitais atvejai stulpelis nepildomas.


_______________
